《次韵》
宋代·叶茵

童去鹤归迟，青山皓首期。
池塘圆草梦，家世受梅知。
拂石和云卧，分鱼换米炊。
人生裁足耳，舍子更其谁。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。